hotchpotch/miracl-hf-unified huggingface dataset:
Englannin Valioliigan kausi 2015–2016
Englannin Valioliigan kausi 2015–2016 on englantilaisen seurajalkapalloilun korkeimman sarjatason Valioliigan 24. kausi. Kausi alkoi 8. elokuuta 2015 ja päättyi 17. toukokuuta 2016. Chelsea lähti kauteen hallitsevana mestarina. Bournemouth, Norwich City ja Watford nousivat kaudeksi 2015–2016 Valioliigaan.
Vuoden joukkueen muodostivat:
Vuoden pelaajan palkinnon sai Riyad Mahrez.
Vuoden nuoren pelaajan palkinnon sai Dele Alli.
Chapultepec
Chapultepec, espanjaksi usein "Bosque de Chapultepec" (Chapultepecin metsä), on Méxicossa sijaitseva puisto. Se kuuluu maailman suurimpiin kaupunkipuistoihin ja toimii sekä virkistysalueena että kulttuurielämän keskuksena. Puistossa on mm. useita museoita, kaksi huvipuistoa, eläintarha ja vesialueita. Puiston historiallisesti merkittävin osa on kukkula, jolla sijaitsee nykyisin historiallisena museona toimiva Chapultepecin linna.
Puisto koostuu kolmesta osasta, jotka on liitetty siihen eri aikoina. Vanhimmalla alueella sijaitsevat eläintarha, järvi vuokrattavine veneineen, puiston tunnetuimmat museot sekä Chapultepecin linna (Kansallinen historiallinen museo). Museoista huomattavin on Kansallinen antropologinen museo, jonka esikolumbiaanisen taiteen kokoelma on maailman suurin. Muita merkittäviä museoita ovat Modernin taiteen museo sekä Tamayo-museo, joka esittelee meksikolaisen maalarin Rufino Tamayon taidetta sekä kansainvälistä nykytaidetta.
Puiston toinen osa avattiin vuonna 1962. Siellä sijaitsee kaksi huvipuistoa, kaksi järveä, nykyinen presidentin virka-asunto Los Pinos, lasten museo Papalote, urheilupaikkoja, ravintoloita ja kahviloita. Siellä on myös hautausmaa, johon on haudattu useita presidenttejä sekä kuuluisia taiteilijoita, kuten maalari Diego Rivera ja sekä laulaja-näyttelijä Augustin Lara.
Puiston kolmas osa on luonnontilaisin ja vähiten vierailtu. Kasvien ja eläinten lisäksi siellä on mm. arkkitehtuurikoulun toimipiste ja liikuntamahdollisuuksia. Tämä osa puistosta avattiin vuonna 1974.
Chapultepec on ollut kaikille avoin kaupunkipuisto vuodesta 1530. Juuret ulottuvat kuitenkin kauemmas: puisto sai nimensä tolteekeilta, jotka hallitsivat Meksikon laaksoa 900-luvulta 1100-luvulle. Chapultepec merkitsee tolteekkien puhumalla nahuatlin kielellä heinäsirkkakukkulaa. Tolteekkien jälkeen atsteekit pitivät paikkaa pyhänä ja tekivät siitä hallitsijoidensa viimeisen leposijan.
Espanjalaiset rakensivat Chapultepecin linnan 1700-luvulla. Linna ehti palvella mm. sotilasakatemiana sekä keisari Maksimilianin ja Meksikon presidenttien virka-asuntona ennen kuin siitä tehtiin museo vuonna 1940.
Vuonna 1847 Chapultepec oli Meksikon ja Yhdysvaltojen välisen sodan taistelupaikka. Chapultepecin taistelusta muistuttaa puistossa marmorinen Los Niños Héroes -monumentti. Se on omistettu kuudelle teini-ikäiselle kadetille, joiden kerrotaan vetäytymiskäskystä piittaamatta puolustaneen maataan kuolemaan saakka.
Ambroise Paré
Ambroise Pare (1510 – 1590) oli ranskalainen parturi ja sittemmin lääkäri. Hänen aikanaan parturit suorittivat myös verisuonten avaamista, paiseiden puhkaisemista ja murtuneiden jäsenten lastoittamista, sillä tuolloin noita tehtäviä pidettiin lääkäreille liian halpa-arvoisina. Vuonna 1536 Paré suoritti parturivälskärin opinnäytteet. Sittemmin hän työskenteli Italiassa taistelleiden ranskalaisjoukkojen kenttävälskärinä.
Paré käsitteli ajan tavan mukaan raajantyngät ja murtumat kuumennetulla öljyllä, kunnes kerran öljy oli lopussa. Sitten Paré huomasi, että ilman öljykäsittelyä jääneet potilaat olivatkin paremmassa kunnossa kuin öljyllä käsitellyt. Tämän takia Paré luopui öljykäsittelystä.
Korkea-arvoisten upseereiden taitavan hoidon vuoksi Paré alkoi saada kuuluisuutta. Kuningas Henrik II otti Parén henkilääkärikseen. Vähitellen Paré onnistui saamaan akateemiset lääkärit uskomaan, ettei raajantynkiä ja murtumia ollut hyvä käsitellä kuumennetulla öljyllä. Paré myös suunnitteli instrumentin, jolla voitiin vetää tyngästä esiin katkennut verisuonen pää sitomista varten. Paréa syytettiin siitä, että hän oli kirjoittanut kirurgiasta ranskaksi eikä latinaksi. Häntä on kutsuttu "kirurgian isäksi".
Paré neuvoi, että kun jäsen oli pakko amputoida, oli viilto tehtävä niin, että tynkä voitiin peittää potilaan iholla. Hän kehitteli mm. leikkausvälineitä ja valmisteli monenlaisia proteeseja. Hänen kuoltuaan kirurgian kehitys pääosin lakkasi kahdeksisadaksi vuodeksi.
Edoardo Porro
Edoardo Porro (1842–1902) oli italialainen lääkäri. Hän syntyi Padovassa ja valmistui lääketieteen tohtoriksi Pavian yliopistosta vuonna 1865. Siellä hänestä tuli vuonna 1875 obstetriikan professori. Porro toimi samassa tehtävässä Milanossa vuosina 1885–1892. Hän paranteli keisarileikkausten tekniikoita ja kuvaili niitä kuuluisimmassa kirjoituksessaan "Della amputazione utero-ovarica come complemento di taglio cesareo". Vuonna 1876 hänen puoleensa kääntyi hädissään Julie Covallini, joka oli odottanut lasta neljä viikkoa yli ajan. Covallinin lantio oli epämuotoinen, ahdas ja vino. Koska oli selvää, ettei Covallinin lasta voitu pelastaa, Porrolle tuli mieleen yrittää pelastaa Covallini paloittelemalla sikiö. Selvisi, ettei tämä ollut mahdollista, koska Covallinin lantion epämuotoisuus oli niin vakava, että esti paitsi synnytyksen, myös sikiön paloittelun, mutta Porro keksi toimivan ratkaisun: Porro amputoi Covallinin kohdun, mistä Covallini selvisi hengissä. Kuningas Umberto I nimitti Porron Italian senaatin jäseneksi vuonna 1891.
Janne Rintala
Janne Rintala (s. 7. maaliskuuta 1990) on suomalainen jääpalloilija. Hän seuransa on Ruotsin Elitserienissä pelaava Västerås SK.
Janne Rintala on kasvanut Kalixissa, jonne hänen oululaislähtöinen isänsä Ari Rintala siirtyi aikanaan pelaamaan. Vanhempi veli Pekka on myös jääpalloilija. Janne oli juniorivuosina lupaava jääpalloilija, ja hänet valittiin juniorimaajoukkueisiin ikäluokasta 15 aina 19-ikäluokkaan. Kotiseurana hänellä oli Kalix Bandy. Syksyksi 2010 hän siirtyi Elitserienin huippuseuraan Västerås SK:hon. Hän oli keväällä 2015 voittamassa Västeåsin riveissä Ruotsin mestaruutta ja teki itse yhden maalin.
Janne Rintala otti vuonna 2014 Suomen kansalaisuuden, ja niinpä hän saattoi edustaa Suomea kevään 2015 MM-kisoissa. Kauden 2014-15 menestyksen perusteella hänet valittiin Suomen vuoden 2015 jääpalloilijaksi.
Maajoukkueessa
Seurajoukkueissa
Henkilökohtaisesti
Kuhnamo
Kuhnamo on Äänekoskella sijaitseva järvi, jossa yhtyvät Saarijärven reitti ja Viitasaaren reitti. Se on luoteis-kaakkoissuuntainen, n. 17,5 km pitkä mutta vain n. 1,2 km leveä järvi. Sen rantoja reunustavat monessa paikassa jyrkät kalliot sekä metsät. Se laskee Vatianjärveen.
AirAsia Philippines
AirAsia Philippines on filippiiniläinen halpalentoyhtiö. Se on osa AirAsia Groupia. Sen solmukohta on Ninoy Aquinon kansainvälinen lentoasema Manilassa.
Helmikuussa 2017:
Reunussurviainen
Reunussurviainen ("Leptophlebia marginata") on päivänkorentojen lahkoon kuuluva laji. Kiduslehdet ovat lehden muotoiset ja teräväkärkiset. Peräsukaset ovat ruumista pidemmät ja niitä on kolme. Sitä esiintyy koko Suomessa pienissä ja hapanvetisissä järvissä sekä hitaasti virtaavissa virtapaikoissa.
Sinä, taivaani – Kustaa II Aadolfin &amp; Ebba Brahen lauluja
Sinä, taivaani – Kustaa II Aadolfin & Ebba Brahen lauluja on Tuomas Keskimäen neljäs runoteos, joka ilmestyi Sunkirja-kustantamon julkaisemana kesällä 2015. Kirjan runot ovat kirjoitettu Kustaa II Aadolfin ja Ebba Brahen nuoruudenrakkauden ympärille, kirjeenvaihdon muodossa, vuosien 1611–1615 aikana. Teoksen sommittelua ja riimittelyä on kiitelty, sen sisältöä on verrattu Salomon korkeaan veisuun, sekä ilmaisua Tommy Tabermannin runoihin.
Ralli (täsmennyssivu)
Ralli tarkoittaa:
Paré
Paré on muun muassa seuraavien henkilöiden sukunimi:
Mielipidekirjoitus
Mielipidekirjoitus on useimmiten sanomalehdessä tai aikakauslehdessä julkaistu kirjoitus, jonka kirjoittaja yleensä ottaa siinä kantaa johonkin asiaan. Mielipidekirjoitukset voivat olla esimerkiksi tavallisten lukijoiden tai eri alojen asiantuntijoiden kirjoittamia. Lehden mielipidepalstalla voi esiintyä vastauksia tai vastalauseita muiden mielipiteisiin.
Akamai Technologies
Akamai Technologies, Inc. on pilvipalveluita tuottava yhdysvaltalainen yhtiö, joka välittää noin 15–30 prosenttia kaikesta Internetin tietoliikenteestä. Liikevaihdosta noin neljännes tulee Yhdysvaltain ulkopuolelta.
Gal Gadot
Gal Gadot (lausutaan /ˈɡɑːl ɡɑːdɒt/, ‎; s. 30. huhtikuuta 1985 Petah Tikva, Israel) on israelilainen näyttelijä ja malli sekä vuoden 2004 Miss Israel. Hänet tunnetaan Gisele Yasharin roolista kolmessa "Hurjapäät"-elokuvassa sekä Ihmenaisen roolista Worlds of DC -elokuvissa.
Gadot syntyi Petah Tikvassa ja kasvoi sen naapurikaupungissa Rosh HaAyinissa, Israelissa. Hänen etunimensä tarkoittaa ”aaltoa” heprean kielellä ja sukunimi taas ”joentörmiä” tai ”rantoja”. Gadotin vanhemmat polveutuvat Euroopan juutalaissiirtolaisista. Hänellä on puolalaiset, saksalaiset, itävaltalaiset ja tšekkiläiset sukujuuret.
Gadot voitti Miss Israel -kauneuskilpailun vuonna 2004 ja edusti maataan saman vuoden Miss Universum -kilpailussa Ecuadorissa, muttei sijoittunut viidentoista parhaan joukkoon. Missikilpailun jälkeen Gadot palveli kaksi vuotta Israelin puolustusvoimissa. Sen jälkeen hän opiskeli lakia IDC Herzliyan yliopistossa.
Gadot on toiminut mallina muun muassa Miss Sixtyn, Huawei-älypuhelimen, Captain Morgan-rommin sekä Jaguarin mainoskampanjoissa. Hän oli israelilaisen Castro-vaatemerkin vakiomalli vuosina 2008–2016, sekä Guccin Bamboo-hajuveden mainoskasvo vuonna 2015. Lisäksi Gadot on esiintynyt useiden lehtien, kuten "Cosmopolitanin", kannessa. Vuonna 2007 häntä kuvattiin "Maxim"-lehteen.
Vuonna 2008 Gadot kutsuttiin koe-esiintymään elokuvan "007 Quantum of Solace" Bond-tyttö Camille Montesin rooliin. Hän ei saanut osaa, mutta casting-ohjaaja antoi hänelle myöhemmin Gisele Yasharin roolin elokuvasta "Fast & Furious". Gadot tuli tunnetuksi roolistaan kaikkiaan kolmessa "Hurjapäät"-elokuvassa: "Fast & Furious", "Fast & Furious 5" ja "Fast & Furious 6". Hän teki kaikki roolinsa stuntit itse. Elokuvassa "Furious 7" hän esiintyi poisleikatussa kohtauksessa. Gadot esiintyi myös sivurooleissa vuoden 2010 elokuvissa "Date Night" ja "Knight & Day".
Joulukuussa 2013 Warner Bros. ilmoitti, että Gadot näyttelee Ihmenaisen roolin vuoden 2016 elokuvassa "". Hän jatkoi samassa roolissa myös vuonna 2017 elokuvissa "Wonder Woman" ja "Justice League". Kesällä 2017 uutisoitiin, että Libanonin talousministeriö haluaa kieltää "Wonder Woman" -elokuvan esittämisen, koska Gal Gadot on israelilainen. Libanon ja Israel ovat virallisesti sodassa ja Libanonissa on voimassa laki, joka kieltää israelilaistuotteet sekä kontaktit israelilaisiin. Tapausta on kuumentanut se, että Gadot on ilmaissut tukensa Israelin toimille Gazan kaistalla.
Israelin ja Gazan vuoden 2014 sodan aikana Gadot julkaisi Facebookissa päivityksen, jossa hän ylisti Israelin armeijaa maansa suojelemisesta palestiinalaisjärjestö Hamasin ”hirvittäviä tekoja” vastaan.
Vuonna 2018 Gadot esiintyi Maroon 5:n musiikkivideolla ”Girls Like You”.
Gal Gadot on naimisissa liikemies Yaron Varsanon kanssa. Pariskunnalla on vuosina 2011 ja 2017 syntyneet tyttäret.
Markku Torkkeli
Markku Torkkeli (s. 19. maaliskuuta 1943) on suomalainen kilpauransa päättänyt koripalloilija.
Työväen Maila-Poikien kasvatti Torkkeli edusti kasvattajaseuraansa miesten SM-sarjassa vuosina 1960–1969. Hän saavutti urallaan SM-hopeaa kaudella 1964–1965.
Torkkeli on toiminut pelaajauransa jälkeen muun muassa Suomen Koripalloliiton tehtävissä.
TrioSoft
TrioSoft on suomalainen tietokoneiden ja komponenttien vähittäismyyjä, joka perustettiin vuonna 1985. 1980-luvulla se toimi myös tietokonepelien ja -tarvikkeiden maahantuojana ja postimyyntiliikkeenä sekä yhtenä ensimmäisistä suomalaisten videopelien julkaisijoista.
TrioSoft julkaisi kesällä 1986 50 kappaleen painoksen Marko Ahon ja Kari Aaltosen kehittämästä "Kultakuume"-pelistä Spectrum-kotitietokoneelle. "MikroBitti" kutsui sitä ”ensimmäiseksi suomenkieliseksi seikkailupeliksi”. Tekijät saivat palkkioksi muutamia pelejä ja alennusta ostamastaan Amiga-tietokoneesta. Samana vuonna TrioSoft myös varasi julkaisuoikeuden Jukka Tapanimäen kehittämään "Aikaetsivä"-nimiseen tekstiseikkailupelin. Tapanimäki sai 400 markan palkkion puolen vuoden työstä. Peli mainittiin lyhyesti "MikroBitissä" tuohon aikaan ilmestyneellä Risto Siilasmaan toimittamalla ”Commodore sisäpiiri” -palstalla, ja sitä mainostettiin sloganilla ”osta suomalainen peli!”. Peliä ei kuitenkaan koskaan julkaistu, koska TrioSoft ei katsonut siitä saatavan mahdollisen taloudellisen hyödyn kattavan edes markkinointikustannuksia. TrioSoft oli kuitenkin ehtinyt tehdä pelistä muutamia kopioita, joita myytiin myöhemmin tyhjinä disketteinä, ja osa jopa ”puolihuolimattomasti vakioasiakkaille”. Topaz Beerline -ryhmä teki siitä vuonna 1993 piraattijulkaisun.
Vuonna 1987 TrioSoft julkaisi Olli Kainulaisen kehittämän "Talvisota"-strategiapelin MSX:lle. TrioSoft julkaisi MSX:lle myös Mika Savolaisen ja Tero Weckrothin kehittämän "Roller"-pelin.
Salakka (sukunimi)
Salakka on seuraavien suomalaisten sukunimi:
Matti Köli
Matti Tapani Köli (alk. Köhl, 24. joulukuuta 1930 Nurmijärvi – 1. tammikuuta 2018 Helsinki) oli suomalainen koripalloilija.
Helsingin Urheilijat -41:n kasvatti Köli edusti SM-sarjaurallaan kasvattajaseuransa lisäksi Helsingin Kisa-Tovereita ja Tapiolan Honkaa. Köli siirtyi HKT:hin vuonna 1960, kun TUL-seuroilta kiellettiin osallistuminen Koripalloliiton toimintaan. Köli voitti 1960-luvun alussa kolme Suomen mestaruutta ja yhden SM-pronssin. Koko kauden pistekeskiarvoillaan 23,3 hän oli SM-sarjan kolmanneksi paras pisteidentekijä kaudella 1959.
Suomen maajoukkueessa Köli pelasi vuosina 1956–1960 22 ottelua 1,6 pisteen keskiarvolla. Hän kuului Suomen joukkueeseen Turkin EM-kilpailuissa 1959, missä Suomi sijoittui 13:nneksi.
Österberg
Österberg on seuraavien suomalaisten sukunimi:
Tillanen
Tillanen on seuraavien suomalaisten sukunimi:
Stenvall
Stenvall tai Stenwall on muun muassa seuraavien suomalaisten sukunimi:
Grönblom
Grönblom on seuraavien suomalaisten sukunimi:
Martti Hömppi
Martti Hömppi (12. lokakuuta 1935 Äyräpää – 15. helmikuuta 2013) oli suomalainen ITE-taiteilija.
Hömppi oli evakko Karjalan Äyräpäästä. Nuorena hän kilpaili painissa ja työskenteli merimiehenä. Myöhemmin hän harrasti torvensoittoa ja ryhtyi eläkkellä itseoppineeksi taiteilijaksi. Oppi-isäkseen Hömppi nimesi Ossi Somman.
Hömppi teki teoksensa ensin kuparista ja polyuretaanista, mutta siirtyi pian puuhun. Hän teki erityisesti ihmisveistoksia, joiden kohteensa oli muun muassa poliitikkoja ja urheilijoita. Erkki Pirtola antoi Hömpille taiteilijanimen ”Halkoliiteripicasso”.
Hömppi asui ja työskenteli Nokian Siurossa. Hän lahjoitti tuotantonsa Maaseudun Sivistysliiton ITE-taidekokoelmaan.
Dmitri Starikov
Dmitri Vladimirovitš Starikov (, s. 10. heinäkuuta 1983, Berezovka, Habarovskin aluepiiri, Neuvostoliitto) on venäläinen puolustajana pelaava jääpalloilija, joka edustaa SKA-Neftjanikia, mutta saavuttanut menestystä ennen kaikkea Moskovan Dynamon riveissä.
Seurajoukkueissa
Maajoukkueessa
Aarne (sukunimi)
Aarne on seuraavien henkiöiden sukunimi:
Ahtola (sukunimi)
Ahtola on seuraavien suomalaisten sukunimi:
Airas
Airas on seuraavien suomalaisten sukunimi:
Airio
Airio on seuraavien suomalaisten sukunimi:
Alaja
Alaja on seuraavien suomalaisten sukunimi:
Erkki Jukarainen
Erkki Jukarainen (16. joulukuuta 1952 Juva – 9. heinäkuuta 2013 Montpellier, Ranska) oli suomalainen kirjallisuuden suomentaja.
Jukarainen opiskeli yhdysvaltalaisessa Georgetownin yliopistossa ja Helsingin yliopistossa, mistä hän valmistui filosofian kandidaatiksi vuonna 1987.
Jukarainen työskenteli 1980-luvun alussa Yleisradiossa toimittajana ja ryhtyi tuohon aikaan suomentamaan teoksia englannista ja ranskasta. Kaikkiaan hänen tuotantonsa kattoi 120 käännöstä. Vuonna 1988 hän sai kirjallisuuden valtionpalkinnon.
Englannista suomeen Jukarainen käänsi muiden muassa Doris Lessingin, William Kennedyn, Kurt Vonnegutin, Tom Wolfen, Paul Austerin, Patricia Cornwellin ja John le Carrén romaaneja. Myös Bret Easton Ellisin "Amerikan Psyko" ja Winston Groomin "Forrest Gump" ovat Jukaraisen käännöksiä. Ranskasta suomeen hän käänsi muiden muassa Jean Rouaudin, Jean Echenozin ja Andreï Makinen teoksia.
1990-luvun alusta lähtien Jukarainen asui Montpellier’ssa, Ranskassa.
Canon EOS 70D
Canon EOS 70D on japanilaisyhtiö Canonin valmistama digitaalinen järjestelmäkamera. Kamera julkaistiin kesällä 2013 Canon EOS 60D:n seuraajaksi.
Alanne
Alanne on seuraavien suomalaisten sukunimi:Se tarkoittaa myös
Andrei Zolotarjov
Andrei Ivanovitš Zolotarjov (, s. 25. huhtikuuta 1971 Nekrasovka, Moskovan lounainen hallintopiiri, Neuvostoliitto) on venäläinen puolustajana pelaava jääpalloilija, joka edustaa Moskovan Dynamoa.
Andrei Zolotarjovin vanhempi veli Aleksei on myös ollut jääpalloilija. Hän pelasi aikanaan Neuvostoliiton, Venäjän ja Ruotsin pääsarjoja ja edusti Kazakstanin jääpallomaajoukkuetta 2000-luvulla useissa MM-kisoissa.
Seurajoukkueissa
Maajoukkueessa
More Than a Woman (Aaliyah’n kappale)
More Than a Woman on yhdysvaltalaisen laulajan Aaliyah’n kappale. Sen kirjoittivat Static Major ja Timbaland laulajan vuoden 2001 albumille "Aaliyah". Timbaland myös tuotti sen. WhoSampledin mukaan kappale samplaa ilmoittamatta Mayada El Hennawyn vuoden 1993 kappaletta "Alouli Ansa".
”More Than a Woman" julkaistiin singlenä Yhdysvalloissa marraskuussa 2001 ja Isossa-Britanniassa tammikuussa 2002. Aaliyah esitti kappaleen 18. heinäkuuta 2001 TV-ohjelmassa "Live with Regis & Kelly" ja 25. heinäkuuta 2001 ohjelmassa "The Tonight Show with Jay Leno", mikä oli hänen viimeinen esiintymisensä ennen kuolemaansa. Kappale oli ehdolla vuoden 2003 Grammy-gaalassa kategoriassa Paras naisesiintyjän R&B-lauluesitys.
Elokuussa 2001 kappaleelle kuvattiin musiikkivideo Los Angelesissa, minkä jälkeen Aaliyah matkusti Bahamasaarille tehdäkseen musiikkivideon kappaleelle "Rock the Boat". Kuvausten jälkeen Aaliyah ja useat kuvausryhmän jäsenet kuolivat lento-onnettomuudessa paluumatkalla Yhdysvaltoihin.
AirAsia Zest
AirAsia Zest oli filippiiniläinen halpalentoyhtiö. Se oli osa AirAsia Groupia. Sen kotikenttä oli Ninoy Aquinon kansainvälinen lentoasema Manilassa.
Yhtiö perustettiin syyskuussa 1995 nimellä Asian Spirit. Mehunvalmistaja Zest-O osti yhtiön, ja se nimettiin uudelleen 30. syyskuuta 2008. Uudeksi nimeksi tuli Zest Airways, lyhyemmin Zest Air..
AirAsia Philippines hankki yhtiöstä 40 prosentin osuuden 21. maaliskuuta 2013. Saman vuoden loppupuolella Zest Air vaihtoi nimensä AirAsia Zestiksi. Tammikuussa 2016 yhtiö sulautettiin AirAsia Philippinesiin.
Heinäkuussa 2015:
Sanna Saarinen (koripalloilija)
Sanna Saarinen (s. 13. tammikuuta 1979) on suomalainen kilpauransa päättänyt koripalloilija.
Kankaanpään Urheilijoiden kasvatti Saarinen pelasi naisten SM-sarjassa viisi kautta ja lisäksi kaudella 2001–2002 yhden ottelun. Vuosina 2006–2008 hän pelasi I-divisioonaa Torpan Poikien kakkosjoukkueessa. Vuonna 2009 Saarinen voitti Alussa Suomen mestaruuden. Saarinen kuuluu Suomen naisten pääsarjahistorian eniten heitontorjuntoja tehneisiin pelaajiin, ja hän voitti sarjan koko kauden torjuntakuningattaruuden kausilla 1996–1997 ja 2002–2003. Saarinen pelasi myös viisi B-tyttöjen maaottelua.
Guwen guanzhi
Guwen guanzhi () on Wu Chucain ja Wu Diaohoun vuonna 1695 julkaisema kiinalaisen proosan antologia. Kirja on julkaistu Qing-dynastian aikaan.
Li Ning (yritys)
Li Ning Company Limited () on kiinalainen maan suurimpiin lukeutuva urheiluvälinevalmistaja. Se tunnetaan etenkin pääbrändinsä Li-Ningin kautta. Yhtiön pääkonttori sijaitsee Pekingissä. Yhtiön perusti kiinalainen huipputelinevoimistelija Li Ning. Se on ollut viime vuosina taloudellisissa vaikeuksissa ja on tehnyt tappiota.
Li-Ning tekee yhteistyötä useiden tunnettujen urheilusarjojen, maajoukkueiden ja urheilijoiden kanssa.
Holmen (yritys)
Holmen AB on ruotsalainen metsäteollisuusyhtiö. Se valmistaa paperia, kartonkia ja sahatavaraa. Yhtiö tuottaa myös metsänhoito- ja energiapalveluita, ja sillä on runsaat omat metsävarat. Yhtiön suurin markkina-alue on Eurooppa. Tuotantolaitoksia sillä on Ruotsissa viisi ja Espanjassa sekä Yhdistyneessä kuningaskunnassa yksi. Holmen on pörssilistattu yhtiö: sen kahdella osakelajilla (A ja B) käydään kauppaa Tukholman pörssissä.
Viidennen sukupolven pelikonsolit
Pelikonsoleiden viides sukupolvi tapahtui vuosien 1993-1998 välillä. Se on jatkoa neljännen sukupolven konsoleille. Viidennen sukupolven konsoleista ensimmäinen oli 3DO Interactive, joka julkaistiin vuoden 1993 neljännellä neljänneksellä. Sitä seurasi Atarin Jaguar, joka jäi Atarin viimeiseksi kotikonsoliksi, Segan Sega Saturn, Sonyn PlayStation ja lopuksi Nintendon oma Nintendo 64.
Elisa Heinonen
Elisa Heinonen-Lanki (s. 2. kesäkuuta 1944 Viipuri) on suomalainen taidemaalari ja kuvataiteilija. Hän asuu Kotkassa ja tunnetaan taiteilijanimellä Elisa Heinonen. Varsinaisilta etunimiltään hän on Ruuth Elisabet. Hänen isänsä oli muuntoaseman päivystäjä Valtter Heinonen ja äitinsä parturi Sylvi o.s. Liukkonen. Elisa Heinosella on kaksi tytärtä.
Elisa Heinosen taiteessa on nähtävissä hallittua kolorismia ja moniaistisuutta. Hänen taulujensa aiheet vaihtelevat kotiseudun ominaispiirteistä aina Välimeren kulttuurin lähteisiin ja Pyhän maan tapahtumiin. Elisa Heinonen maalaa akryyliväreillä. Hän käyttää töissään ohuita värikerroksia esimerkiksi veden pinnan maalaamiseen, mutta maalaa myös syviä voimakkaita pintoja. Tauluissa näkyy usein luonnon muutoksen hetket, kun jotakin on tulossa.
Elisa Heinonen opiskeli Suomen Taideakatemian koulussa vuosina 1965-1969 ja hän debytoi Kouvolassa vuonna 1965.
Elisa Heinonen on osallistunut yli sataan ryhmänäyttelyyn. Yksityisnäyttelyitäkin hänellä on ollut monia kymmeniä. Ulkomailla Elisa Heinosen taidetta on ollut nähtävillä Pariisissa, Portossa, Bellagiossa, Harbinissa Kiinassa, Firenzessä, Soulissa, Pietarissa, Bielefeldissä, Lontoossa, Tukholmassa, Genevessä, Torunissa, Hagenissa ja Varsovassa.
Elisa Heinosen taidetta on nähtävillä mm. Savonlinnan, Kouvolan ja Hämeenlinnan taidemuseossa.
Chad Michaels
Chad Michaels on amerikkalainen drag queen. Michaels oli tunnettu Cher imitoijana ennen kuin hän oli mukana "RuPaul’s Drag Race"-TV-ohjelman neljännessä tuotantokaudessa ja myöhemmin tuli "RuPaul's All Stars Drag Race"-TV-ohjelman ensimmäisen tuotantokauden voittaja. Hän on myös Morgan McMichaelsin Drag Mother.
Elosurviainen
Elosurviainen ("Ephemerella ignita") on päivänkorentojen lahkoon kuuluva laji. Ruumiin väri on ruskea, vaihtelee vaalean ruskeasta tummanruskeaan ja voi olla myös ruskeankirjava. Sekä jaloissa että perälisäkkeessä on tummia raitoja. Kiduslehdet sijaitsevat lomittain ja niitä on viisi paria. Peräsukasia on kolme. Koiraan ylemmät silmät ovat alempia suuremmat ja muodoltaan keilamaiset. Elosurviaista esiintyy koko Suomen alueella voimakkaasti virtaavissa vesissä.
Katajanokan lentosatama
Katajanokan lentosatama oli Helsingissä Katajanokan kaakkoisrannassa 1924–1936 toiminut lentoasema, jossa liikennöitiin vesilentokoneilla. Sen toiminta päättyi, kun Malmin lentoasema avattiin käyttöön 16. joulukuuta 1936.
Aero Oy:n lennot alkoivat 20. maaliskuuta 1924 kello 15.40 yksimoottorisella liikennelentokoneella Junkers F 13 D-335, ja miehistönä oli aluksi saksalainen lentäjä ja mekaanikko. Ensimmäinen suomalainen lentäjä Gunnar Lihr aloitti kesällä 1924. Aero liikennöi lentosatamasta Tukholmaan, Tallinnaan ja Riikaan. Tallinnan vuoroja oli jo heti alkuvaiheessa kaksi kertaa päivässä viikon jokaisena päivänä. Tukholma ei ollut yhtä suosittu, vaan vuoroja oli kuusi viikossa. Lento Tukholmaan kesti kolme tuntia, joskin vastatuuli saattoi tuoda matka-aikaan puoli tuntia lisää.
Yhteistyökumppaneiden avulla Aerolla oli yhteydet Königsbergiin, josta oli jatkoyhteys Berliiniin junalla.
Lentosatamasta lensivät muutkin yhtiöt, ja sieltä järjestettiin yleisölennätyksiä.
Sulan aikana lentokoneissa oli kellukkeet, talviaikaan pyörät tai sukset. Kelirikkoaikaan keväällä ja syksyllä noin kahden kuukauden ajan ei lentoja ollut.
Lentotoimintaa yritettiin siirtää vuonna 1928 Kellosaareen, mutta se ei menestynyt ja toiminta keskittyi edelleen Katajanokalle.
Tremor (Mortal Kombat)
Tremor on fiktiivinen hahmo Mortal Kombat -pelisarjassa. Hahmo esiintyi ensimmäisen kerran "" -pelissä. Tremor esiintyi "Mortal Kombat X" -pelissä ladattavana bonushahmona.
Tremor on earthrealmilainen ninja ja Black Dragon -klaanin jäsen. Tremor on myös isokokoinen ja vain vähän Goroa pienempi. Tremorilla on naamio ja mustat housut ja kivinen iho rinnassa ja käsissä. "Mortal Kombat: Special Forces" -pelissä Kano onnistui vapauttamaan Tremorin vankilasta. Jax onnistui kuitenkin kukistamaan Tremorin tappelussa. "Mortal Kombat X" -pelissä Tremorilla on kyky hallita maata ja luoda kiviä tyhjästä. Tremor pystyy myös luomaan maanjäristyksiä iskemällä maata. Tremorilla on yhteensä 10 Brutality-liikettä, eniten kaikista pelin hahmoista. Pelaajan pelattua haastetornin läpi Tremorilla kerrotaan, että Tremorista tuli voimakas earthelementaali, mikä pelotti Raidenia ja Fujinia.
Shawnacy Barber
Shawnacy "Shawn" Barber (s. 27. toukokuuta 1994 Las Cruces, New Mexico, Yhdysvallat) on kanadalainen seiväshypyn maailmanmestari. Barber on 191 senttimetriä pitkä ja painaa 79 kilogrammaa. Barber pitää hallussaan sekä ulko- että sisäratojen Kanadan ennätystä.
Vuonna 2012 Barber saavutti pronssia Barcelonan alle 20-vuotiaiden MM-kilpailuista. Vuonna 2013 hän osallistui Moskovan MM-kilpailuihin jääden karsintaan. Vuonna 2014 Barber saavutti hopeaa Frankofonisista kisoista ja pronssia Glasgow’n Kansainyhteisön kisoista.
Toronton Pan-Amerikan kisoissa 2015 Barber voitti kultaa kisaennätyksellä 580. Muutamaa päivää myöhemmin hän teki uudeksi Kanadan ennätykseksi 593 Timanttiliigan Lontoon osakilpailussa. Pekingin MM-kilpailuissa 2015 Barber voitti kultaa tuloksella 590. Portlandin MM-hallikilpailuissa 2016 hän sijoittui neljänneksi ja Rio de Janeiron olympialaisissa kymmenenneksi.
Barber sijoittui kahdeksanneksi Lontoon MM-kilpailuissa 2017 ja 15:nneksi Birminghamin MM-hallikilpailuissa 2018. Hän saavutti hopeaa Gold Coastin Kansainyhteisön kisoissa 2018 tuloksella 565.
Myös Barberin isä, George Barber, oli urallaan seiväshyppääjä.
Sukeltajasurviainen
Sukeltajasurviainen ("Baetis fuscatus") on päivänkorentojen lahkoon kuuluva laji. Kidusten reunalla on karvoja ja sauvamaisia okia. Sukeltajasurviaista esiintyy voimakkaasti virtaavissa vesissä koko Suomen alueella.
Jonas Nilsson (jääpalloilija)
Jonas Nilsson aik. Andersson (s. 20. toukokuuta 1984 Mariestad) on ruotsalainen jääpalloilija. Hän edustaa Ruotsin Elitserienissä pelaavaa Västerås SK:ta.
Nilsson aloitti uransa Karlstadissa IF Bolticin riveissä. Vuonna 2008 hän siirtyi Elitserienin Västerås SK:n hyökkääjistöön. Nilssonista kehittyi kauteen 2013/14 mennessä huippuvaarallinen hyökkääjä. Syksyllä 2014 World cupissa Nilsson oli ratkaiseva Västeråsin ottaessa cupin voiton. Niinpä hän kausilla 2013/14 ja 2014/15 onkin ollut Elitserien kuuden parhaan maalintekijän joukossa. Vuonna 2014 hän oli jo Västeråsin joukkueessa mukana Ruotsin mestaruusfinaalissa, mutta siinä tuli silloin tappio. Seuraavana vuonna eli maaliskuussa 2015 hän oli keskeisimpiä pelaajia kolmen maalin tekijänä Västeråsin ottaessa mestaruuden.
Nilsson valittiin vuoden 2015 MM-joukkueeseen korvaamaan loukkaantunut Erik Pettersson. Nilsson saavutti Ruotsin joukkueessa MM-hopeaa Habarovskissa. ,
Maajoukkueessa
Seurajoukkueissa
Ryhmä Hau
Ryhmä Hau (engl. "PAW Patrol") on kanadalainen lasten animaatiosarja. Sarja alkoi elokuussa 2013, ja sitä on Suomessa esittänyt Yle TV2 ohjelmassaan Pikku Kakkonen. Ryhmä Hau kertoo pelastuspartiosta, joka koostuu kahdeksasta koiranpennusta ja heidän johtajastaan Rikusta. Sarjassa Riku ja pennut auttavat Jännälahden asukkaita erilaisissa ongelmissa ja onnettomuuksissa.Iltasanomien ja CNN:n mukaan jotkut vanhemmat suhtautuvat sarjaan kriittisesti ja CNN:n haastattelema asiantuntija näkee sarjassa fasismin piirteitä. Buzzfeedin mukaan sarjassa on hillitsemätöntä sukupuolten ja taloudellista epätasa-arvoa.
Jönköping Bandy IF
Jönköping Bandy IF on jääpalloseura Jönköpingin kaupungista, joka sijaitsee Smoolannissa Jönköpingin kunnassa. Seura on vuonna 1947 perustetusta Norrby IK:n ja pari vuotta nimeksi vaihdetun Järhaga SK:n jääpallojaostosta eriytynyt jääpalloseura, joka 2010-luvulla on pelannut toiseksi korkeimmalla sarjatasolla Allsvenskanissa. Jääpallotoiminta alkoi sarjamuotoisesti Järhaga SK:ssa vuonna 1965. Tammikuussa 1988 seura sai oman tekojään Råslätts IP:n, joka vauhditti jääpallotoimintaa.
1990-luvulla Neuvostoliiton hajotessa seura sai riveihinsä kaksi venäläispelaajaa Vjatšeslav Serovin ja Sergei Firsovin. Samoin 1990-luvulla järjestettiin paikkakunnalla kaksi jääpallomaaottelua. Vuonna 1997 seura sijoittui toiseksi korkeimassa sarjassa eli Divisioona 1:ssä toiseksi ja seuran kakkosjoukkue BK Jönköping pelasi Divisioona 2:ta. Seura vaihtoi vuonna 2005 Järhäga SK:n nimen paremmin seutukuntaa kuvaavaksi Jönköping Bandy IF:ksi.
Seura on pelannut kaudesta 2004/2005 alkaen Divisioona 1:ssä ja sarjajärjestelyjen myötä edelleen toiseksi korkeimmalla sarjatasolla eli vuodesta 2007/2008 jääpallon Allsvenskanissa. Seuralla on ollut pitkät ja läheiset yhteistyösuhteet Yhdysvaltain jääpalloon. Entinen ruotsalainen, sitten amerikkalaistunut Mikael Sandberg pelasi 1990-luvun lopussa ennen siirtymistään Yhdvaltoihin silloisessa Järhaga SK:ssa. Sittemmin Sandberg on ollut aktiivi pelaaja ja järjestömies amerikkalaisessa jääpallotoiminnassa. Seurassa on pelannut 2010-luvulla Yhdysvaltain maajoukkueen ykkösnimi Daren Richardson. Jönköping Bandy IF pelasi ennen vuoden 2013 MM-kisoja ottelun Yhdysvaltain MM-joukkuetta vastaan voittaen 5-4.
Jääpallon Allsvenskan-kausi 2015–2016
Ruotsin jääpallon Allsvenskan pelattiin kaudella 2015–2016 kahdentoista ja yhdentoista joukkueen lohkoissa, joissa pelattiin kaksinkertainen sarja. Lohkojen kaksi parasta joukkuetta selviytyi Elitserienin karsintoihin, kaksi heikointa putosi 1. divisioonaan ja sijoille 9.–10. sijoittuneet joutuivat karsimaan Allsvenskanin sarjapaikastaan. Koska sarjan noussut Skirö-Nävelsjö BS joutui luopumaan pelaajapulan vuoksi eteläisen lohkon sarjapaikastaan eikä kesällä 2015 löytynyt halukasta korvaavaa joukkuetta, lohko pelattiin 11 joukkueen sarjana.
Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.
Kalix Bandy, TB Västerås, Sirius ja Gripen Trollhättan säilyttivät Elitserien-paikkansa.
Örebro SK ja HaparandaTornio Bandy säilyivät Allsvenskanissa. 1. Divisioonasta ei noussut yhtään uutta joukkuetta.
FC Viktoria Köln
FC Viktoria Köln on jalkapalloseura Kölnistä, Saksasta. Sen edustusjoukkue pelaa kaudella 2015–2016 Saksan neljänneksi korkeimmalla sarjatasolla Regionalliga Westissä.
Maalivahdit:
Puolustajat:
Keskikenttäpelaajat:
Hyökkääjät:
Prometheus Books
Prometheus Books on filosofi Paul Kurtzin vuonna 1969 perustama kirjankustantamo, joka sai nimensä kreikkalaisen mytologian titaani Prometheuksen mukaan.
Päällystöliitto
Päällystöliitto ry on puolustushallinnon tai Rajavartiolaitoksen henkilökunnan sekä sotilasopetuslaitoksessa sotilasammattiin opiskelevien edunvalvoja ja ammattiliitto. Päällystöliitto on Akavan jäsenjärjestö. Sillä on noin 4100 jäsentä. Järjestön ylintä päätäntävaltaa käyttää edustajakokous.
Päällystöliitto on perustettu juhannuksena 1929 Viipurin linnassa. Tuolloin järjestön nimi oli Suomen Aliupseeriliitto. Vuonna 1974 järjestön nimeksi vaihdettiin Toimiupseeriliitoksi. Vuonna 1989 nimi muutettiin Päällystöliitoksi.
Suomen Puheterapeuttiliitto
Suomen Puheterapeuttiliitto ry on puheterapeuttien edunvalvonnasta vastaava ammattiliitto, joka on perustettu vuonna 1966. Liitto valvoo ja edistää jäsentensä yhteiskunnallisia, taloudellisia, ammatillisia ja koulutuksellisia etuja. Liitto edustaa jäseniään näitä yhteisesti koskevissa kysymyksissä, toimii puheterapeuttien kollegiaalisena yhdyssiteenä sekä edistää puheterapeuttien ammattitaitoa ja asiantuntemuksen hyödyntämistä. Lisäksi liitto edistää kansallisesti puheterapian harjoittamista ja puheterapeuttien kansainvälistä yhteistyötä. Puheterapeuttiliitto kuuluu keskusjärjestö Akavaan.
Livet-et-Gavet
Livet-et-Gavet on kunta Kaakkois-Ranskassa Isèren departementissa Rhône-Alpesin alueella. Kaupungilla on ollut huomattava rooli koko Oisans’n alueen teollistumiseen. Vuonna 1918 Charles Albert Keller perusti terästehtaan, joka sai käyttövoimansa Romanche-joen vesivoimalla tuotetusta sähköstä. Nykyään tämä laitos, "Centrale des Vernes", toimii museona.
Villa Havulinna (Oulunkylä)
Villa Havulinna oli Helsingissä Oulunkylän Veräjämäessä nykyisen Ylänkötie 8:n paikalla sijainnut kaksikerroksinen puutalo jossa toimi 1900-luvun alussa "Winsténin pensionaattina" tunnettu lepokoti jota pitivät sisarukset Gerda ja Siska Winstén. Pensionaatissa asuivat Venäjän ohranaa piileskelleet Vladimir Iljitš Lenin ja Lev Trotski. Rakennus sijaitsi mäen päällä ja sieltä oli helppo tarvittaessa paeta läheiseen metsään tai Oulunkylän rautatieasemalle.
Pensionaattia pitäneet Winsténin sisarukset eivät ole vallankumouksellisia mutta he vastustivat tsaarinvaltaa. Helsingin yliopistossa venäjän kielen lehtorina toiminut Vladimir Smirnoff järjesti aktivistituttaviensa kautta Leninille ja Trotskille majoituksen Oulunkylään. Lenin asui Oulunkylässä lyhyempiä aikoja useaan otteeseen ja Trotski taas asui siellä perheineen useita viikkoja keväällä 1907. Hän kirjoitti Oulunkylässä asuessaan kaunokirjallisen teoksensa "Sinne ja takaisin" jossa hän kuvasi pakoaan Siperiasta.
Villa Havulinnassa toimi myöhemmin täysihoitola jossa asettui sotavuosina Helsingin pommituksia paenneita ihmisiä. Talvisodan aikana rakennuksessa tehtyjen muutos- ja korjaustöiden aikana löytyi salainen piilohuone joka oli ollut Leninin käytössä. Huoneessa oli vielä Leninille kuuluneita tavaroita kuten turkki, kirjoituskone, venäläisiä ja saksalaisia sanomalehtiä, gramofoni ja pääasiassa venäläistä musiikkia sisältäneitä äänilevyjä. Tavarat heitettiin roskiin löydön jälkeen.
Villa Havulinna on purettu ja paikalla on nykyisin kolme rivitaloa.
Johan Östblom
Johan Östblom (s. 21. huhtikuuta 1982 Örebro) on ruotsalainen jääpalloilija. Hän edustaa Ruotsin Elitserienissä pelaavaa Hammarby IF:ää.
Johan Östblom aloitti Ruotsin pääsarjapelit kasvattajaseurassaan Västerås SK:ssa ja saavutti heti kaudella 2000/2001 Ruotsin mestaruuden ja seuraavana kautena 2001/2002 mestaruushopeaa. Hän siirtyi kaudeksi 2002/2003 Bollnäsiin. Kahden Bollnäs-kauden jälkeen hän palasi kasvattajaseuraansa Västeråsiin. Neljän Västerås-kauden jälkeen hän siirtyi tukholmalaiseen Hammarby IF:ään. Hammarby IF:ssä Östlund saavutti kaudella 2009/2010 World cupin voiton syksyllä 2009 ja keväällä 2010 Ruotsin mestaruuden. Hän jatkoi vielä kaksi kautta Hammarbyssä ja siirtyi sen jälkeen Sandvikenin huippujoukkueeseen, jossa hän voitti keväällä 2013 hopeaa ja keväällä 2014 kolmannen Ruotsin mestaruutensa. Näin Johan Östblomista tuli kaikkiaan kolmas jääpalloilija, joka on voittanut Ruotsin mestaruuden kolmessa eri seurassa. Aiemmat vastaavat mestarit ovat olleet Ola Johansson ja Stefan Karlsson.
Östblom siirtyi kaudeksi 2014/2015 Venäjän pääsarjan Kauko-idän habarovskilaisjoukkueeseen SKA-Neftjanik. Seurassa pelasi jo kaksi muuta ruotsalaista eli maalivahti Joel Othén ja puolustaja Anders Spinnars.
Östblom valittiin vuoden 2015 MM-joukkueeseen, jotka pelattiin hänen kotijoukkueensa Habarovskin SKA-Neftjanikin kotikentällä. Östblom saavutti Ruotsin joukkueessa MM-hopeaa. ,
Johan Östblomin serkku on ammattijalkapalloilija Kim Källström. Östblomin isä Per pelasi aikanaan Örebron Allsvenskan-joukkueessa.
Maajoukkueessa
Seurajoukkueissa
UEFA:n karsinnat jalkapallon maailmanmestaruuskilpailuihin 2018 – Lohko A
Lohko A UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Alankomaat, Bulgaria, Luxemburg, Ranska, Ruotsi ja Valko-Venäjä. Ranska eteni lohkovoittajana lopputurnaukseen ja Ruotsi pääsi lohkokakkosena jatkokarsintaan.
UEFA:n karsinnat jalkapallon maailmanmestaruuskilpailuihin 2018 – Lohko B
Lohko B UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Andorra, Färsaaret, Latvia, Portugali, Sveitsi ja Unkari. Portugali eteni lohkovoittajana lopputurnaukseen ja Sveitsi pääsi lohkokakkosena jatkokarsintaan.
Saint-Jean-de-Maurienne
Saint-Jean-de-Maurienne on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Mauriennen laaksossa Arc-joen varrella. Kaupungissa valmistetaan kuuluisat Opinel-puukot, ja siellä on myös niille omistettu museo.
Muotitaiteilija Pierre Balmain oli syntyisin Saint-Jean-de-Mauriennesta.
Levottomat sukupolvet
Levottomat sukupolvet. Uusin suomalainen elokuva on Sakari Toiviaisen vuonna 2002 ilmestynyt kirja suomalaisesta elokuvasta. Teoksen julkaisi Suomen elokuva-arkiston julkaisusarjassa Suomalaisen Kirjallisuuden Seura.
UEFA:n karsinnat jalkapallon maailmanmestaruuskilpailuihin 2018 – Lohko C
Lohko C UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Azerbaidžan, Norja, Pohjois-Irlanti, hallitseva maailmanmestari Saksa, San Marino ja Tšekki. Saksa eteni lohkovoittajana lopputurnaukseen ja Pohjois-Irlanti pääsi lohkokakkosena jatkokarsintaan.
UEFA:n karsinnat jalkapallon maailmanmestaruuskilpailuihin 2018 – Lohko D
Lohko D UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Georgia, Irlanti, Itävalta, Moldova, Serbia ja Wales. Serbia eteni lohkovoittajana lopputurnaukseen ja Irlanti pääsi lohkokakkosena jatkokarsintaan.
Kultakoe
Kultakoe on runsaasti kultaa sisältävän metalliseoksen kultapitoisuuden määrittämiseksi tehtävä toimenpidesarja. Tarkka kultapitoisuus saadaan selville kemiallisella analyysillä, kun taas kultakoe antaa vain likimääräisen arvon. Kultakokeeseen tarvitaan tasaiseksi hiottu piiliuske- tai basalttikappale, jota nimitetään koetinkiveksi. Tutkittavalla metallikappaleella vedetään naarmu koetinkiven pintaan ja pitoisuudeltaan tunnetuilla metallikappaleilla raapaistaan viereen toiset naarmut. Viiruja syövytetään laimealla typpihapolla ja verrataan eri viirujen väriä ja liukenemisnopeutta happoon.
UEFA:n karsinnat jalkapallon maailmanmestaruuskilpailuihin 2018 – Lohko E
Lohko E UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Armenia, Kazakstan, Montenegro, Puola, Romania ja Tanska. Puola eteni lohkovoittajana lopputurnaukseen ja Tanska pääsi lohkokakkosena jatkokarsintaan.
La Chambre
La Chambre on kunta Kaakkois-Ranskassa Savoien departementissa Rhône-Alpesin alueella. Se sijaitsee Mauriennen laaksossa. Kunnan nähtävyyksiä on 1500-luvulta peräisin oleva kirkko "Collégiale Saint-Marcel".
Saint-Sorlin-d’Arves
Saint-Sorlin-d'Arves on kunta Kaakkois-Ranskassa Savoien departementissa Auvergne-Rhône-Alpesin alueella. Kunnan nähtävyyksiä on 1600-luvulta peräisin oleva Saint-Saturnin kirkko. Talvella Saint-Sorlin-d'Arves on suosittu hiihtokeskus.
Turun kasarmi (Turku)
Turun kasarmi (tunnetaan myös nimellä Suomen kasarmi) on Turun itäisessä keskustassa I kaupunginosassa sijaitseva entinen kasarmi- ja varuskunta-alue. Alue valmistui vuonna 1883 alkujaan 2. Turun Tarkk’ampujapataljoonalle ja toinen tärkeä käyttäjä on ollut Porin rykmentti sittemmin Porin prikaati. Puolustusvoimien toiminta alueella loppui vuonna 1970 ja sen jälkeen käyttäjänä on ollut Turun yliopisto.
Kasarmialue sijaitsee nykyisen Yliopistonmäen ja Helsinginkadun välissä. Kasarmi on vaikuttanut alueen nykyiseen nimistöön kuten Kasarmikatu ja Vänrikinkatu sekä viheralue Kasarminrinne.
Vuoden 1879 asevelvollisuuslain seurauksena ympäri Suomea rakennettiin tarkk´ampujien puukasarmialueita. Turkuun kasarmi rakennettiin vuosina 1881–1883 ja se oli ensin nimellä Suomen kasarmi. Kasarmille sijoitettiin 2. Turun Tarkk’ampujapataljoona, joka toimi kasarmilla pataljoonan lakkauttamiseen vuoteen 1901 asti.
Venäjän keisarillisen armeijan hallussa kasarmi oli vuoteen 1918. Suomen itsenäistyttyä tarvitsi Suomen armeijan uudet joukko-osastot majoitus- ja harjoitustiloja. Vuonna 1918 kasarmille oli sijoitettu muun muassa Turun vartiopataljoona ja osia Itämeren jalkaväkirykmentistä. Vuonna 1919 kasarmille tuli Porin Rykmentin Esikunta, Porin Rykmentin I Pataljoona ja osia II Pataljoonasta, jotka olivat kasarmilla vuoteen 1939. Maineikas Porin rykmentti oli pitkään ainoa jalkaväen joukko-osasto Turussa.
Toisen maailmansodan aikana Turun kasarmille oli sijoitettu tilapäisesti useita eri yksiköitä.
Sodan loputtua Turun kasarmille sijoitettiin vuonna 1946 pääosa Jalkaväkirykmentti 6:stä, josta tuli 3. prikaati ja vuonna 1957 Porin prikaati.
Jalkaväkikoulutus Turun kasarmilla loppui vuonna 1966, kun Porin prikaati siirtyi uuteen Huovinrinteen varuskuntaan Säkylään. Tämän jälkeen Turun kasarmin tiloissa toimi tilapäisesti Turun Ilmatorjuntapatteristo, Heikkilän kasarmin korjauksen ajan. Vuonna 1970 Puolustusvoimien toiminta Turun kasarmilla päättyi.
1970-luvun puolivälissä Turun yliopisto alkoi laajentamaan toimintaansa kasarmin alueelle. Suurin osa kasarmialueen rakennuksista ja rakennelmista purettiin.
Osa rakennuksista kuitenkin säilytettiin ja ne ovat Turun yliopiston tiloina. Esimerkiksi varuskunta-alueen länsilaidan rakennuksessa, jossa ennen sijaitsi varuskuntasairaala, oli vuonna 2000 valtio-opin tiloja ja etelälaidan talossa jossa oli aliupseerikerho, soittokunta ja aliupseeriasuntoja oli taloustieteen laitosrakennus. Kasarmialueella on edelleen nähtävissä puutalojen muodostamia kokonaisuuksia.
Kasarmialueelle on rakennettu yliopiston uudisrakennukset: kasvatustieteiden tiedekunnan Educarium, yhteiskuntatieteellisen tiedekunnan Publicum, oikeustieteellisen tiedekunnan Calonia ja matemaattis-luonnontieteellisen tiedekunnan Arcanum.
Nykyisin yliopiston kampusalue muodostuu kolmesta osasta: Yliopistonmäestä, kasarmialueesta ja Kupittaan kampuksesta. Ylioppilaskylään johtava jalankulkureitistö aukioineen on ollut lähtökohtana kasarmialueen rakentamisessa. Myös tulevaisuudessa Kasarmialue on yliopiston tärkein laajentumisalue.
Turun kasarmi
Turun kasarmi voi tarkoittaa seuraavia asioita:
Edgar Ié
Edgar Ié (s. 1. toukokuuta 1994) on portugalilais-guineabissaulainen jalkapalloilija joka edustaa Espanjan korkeimmalla sarjatasolla pelaavaa Villarrealia.
Poliisit (vuoden 1922 elokuva)
Poliisit (, esitetty Suomessa myös nimellä "Buster ja poliisiparaati") on vuonna 1922 valmistunut yhdysvaltalainen lyhyt mykkäkomedia, jonka pääosassa on Buster Keaton. Keaton ohjasi ja käsikirjoitti elokuvan yhdessä Edward F. Clinen kanssa. Se on yksi Keatonin tunnetuimmista lyhytelokuvista.
Elokuvassa Keaton esittää rakastettunsa torjumaa varatonta nuorta miestä, joka joutuu epäonnekkaiden sattumien myötä jatkuvasti vaikeuksiin poliisien kanssa. Muuttokuormaa kuljettaessaan hän päätyy suuren poliisiparaatin keskelle ja viskaa erehdyksessä anarkistin talon katolta heittämän pommin kohti poliiseja. Elokuva huipentuu vauhdikkaaseen jaksoon, jossa Keaton pakenee juosten satoja poliiseja käyttäen hyväkseen erilaisia akrobaattitemppuja. Keaton käytti myöhemmin vastaavaa takaa-ajoteemaa muun muassa pitkässä elokuvassaan "Seitsemän mahdollisuutta".
"Poliisit" valittiin vuonna 1997 National Film Registryn kulttuurisesti merkittävien elokuvien listalle.
Modane
Modane on kunta Kaakkois-Ranskassa Savoien departementissa Rhône-Alpesin alueella. Kunnan nähtävyyksiä on 1800-luvun lopulla rakennettu linnoitus "Fort du Replaton". Se tehtiin suojaamaan Fréjusin rautatietunnelin suuaukkoa. Modanessa on myös 13 kilometriä pitkän Fréjusin maantietunnelin suuaukko, josta pääsee Italian Bardonecchiaan. Toinen Modanessa oleva linnoitus on Maginot-linjaan kuuluva "Fort Saint-Gobain".
Suomen kasarmi
Suomen kasarmi voi tarkoittaa seuraavia asioita:
Saint-Michel-de-Maurienne
Saint-Michel-de-Maurienne on kunta Kaakkois-Ranskassa Savoien departementissa Rhône-Alpesin alueella. Se sijaitsee Mauriennen laaksossa Arc-joen varrella. Joulukuussa 1917 paikkakunnalla tapahtui Ranskan historian pahin rautatieonnettomuus, kun reserviläisiä Italiasta kotiin kuljettanut juna suistui raiteiltaan. Turmassa kuoli yli 500 ihmistä.
Huez
Huez on kunta Kaakkois-Ranskassa Isèren departementissa Rhône-Alpesin alueella. Kunnan alueella sijaitsee Alpe d'Huezin hiihtokeskus, ja tämän takia matkailu on Huezin tärkein elinkeino.
Mette Frederiksen
Mette Frederiksen (s. 19. marraskuuta 1977 Aalborg) on tanskalainen sosiaalidemokraattinen poliitikko, joka on toiminut Sosiaalidemokraattien puheenjohtajana kesäkuusta 2015 lähtien. Frederiksen oli Tanskan työministerinä vuosina 2011–2014 ja oikeusministerinä 2014–2015.
Aalborgista kotoisin olevan Frederiksenin isä Flemming on työskennellyt typografina ja äiti Anette opettajana. Frederiksen oli naimisissa Erik Harrin kanssa vuosina 2003–2014. Heillä on kaksi lasta.
Frederiksen on opiskellut Afrikan tutkimusta ja valmistunut maisteriksi Kööpenhaminan yliopistosta vuonna 2009. Hän on suorittanut myös kandidaatin tutkinnon yhteiskuntatieteistä Aalborgin yliopistosta vuonna 2007.
Kansankäräjille Frederiksen valittiin vuonna 2001. Hän toimi sosiaalidemokraattien parlamenttiryhmän varapuheenjohtajana vuosina 2005–2011, minkä jälkeen hänestä tuli työministeri Helle Thorning-Schmidtin hallitukseen. Frederiksen siirtyi oikeusministeriksi lokakuussa 2014 Karen Hækkerupin erottua tehtävästä.
Sosiaalidemokraattien puheenjohtajana ja maan pääministerinä toiminut Helle Thorning-Schmidt ilmoitti lähes välittömästi kesäkuun 2015 vaalien jälkeen jättävänsä paikkansa sosiaalidemokraattien johtaman punaisen blokin hävittyä vaalit. Samalla Thorning-Schmidt antoi tukensa Frederiksenille puolueen puheenjohtajaksi. Frederiksen valittiin sosiaalidemokraattien johtoon 29. kesäkuuta 2015 ilman vastaehdokkaita.
Lampaanlapahiha
Lampaanlapahiha (englanniksi "leg-of-mutton sleeve" tai "gigot sleeve", ranskaksi "manche gigot") on hihatyyppi, joka on olkapäästä kyynärpäähän erittäin pullea ja runsas ja kyynärpäästä ranteeseen kapea. Yläosan muoto saadaan aikaan poimuttamalla kangasta ja tukemalla hihaa jäykällä aluskankaalla.
Lampaanlapahihat yleistyivät naisten vaatteissa 1820-luvun loppupuolella. Niiden suosio oli ylimmillään ja koko suurimmillaan 1830-luvulla. Hihat saattoivat olla jopa niin suuret, että naisen oli ovesta kulkiessaan käännyttävä sivuttain. Hihojen ryhdissä pitämiseen käytettiin valaanluisia tai teräksisiä tukirakenteita tai untuvatäytteisiä tyynyjä. 1920- ja 30-lukujen muoti oli romanttista, ja suuret hihat ja runsas helma loivat tavoiteltavaa tiimalasisiluettia. Pukujen pääntie oli tyypillisesti avoin ja v:n muotoinen, ja pulleat hihat alkoivat hieman olkapään alapuolelta.
Lampaanlapahihat tulivat uudelleen muotiin 1890-luvulla, jolloin naisten pukeutumiseen omaksuttiin vaikutteita miesten räätälöidyistä puvuista ja paidoista. Hihat alkoivat olalta ja kohosivat ryhdikkäästi ylöspäin. Vyötärö kurottiin edelleen kapeaksi korsetilla, ja hameet olivat pitkiä ja a-linjaisia. Tämä muoti liittyy aikaan, jolloin käsitys naisille sopivista tehtävistä ja harrastuksista laajeni. Naiset saattoivat harrastaa urheilua ja matkustaa, esimerkiksi pelata tennistä ja ajaa polkupyörällä.
Dark Kahn
Dark Kahn on fiktiivinen hahmo Mortal Kombat -pelisarjassa. Hahmo esiintyi loppupomovastuksena Mortal Kombat vs. DC Universe -pelissä. Dark Kahn syntyi kun Shao Kahn ja Darkseid yhdistyivät keskenään. Hänet kuitenkin onnistuttiin kukistamaan Raidenin ja Teräsmiehen toimesta. Dark Kahn on Onagan ja Blazen ohella yksi voimakkaimmista hahmoista Mortal Kombat peleissä.
Albert Rivera
Albert Rivera Díaz (s. 15. marraskuuta 1979 Barcelona) on katalonialainen poliitikko. Hänet valittiin Ciutadans-puolueen (, ) johtajaksi kesäkuussa 2006. Hän oli kansanedustajana Katalonian parlamentissa vuosina 2006–2015.
Rivera opiskeli oikeustiedettä yksityisessä Ramon Llull -yliopistossa Barcelonassa (Facultad de Derecho ESADE), jossa hän suoritti maisterin tutkinnon valtiosääntöoikeudessa vuonna 2002. Hän oli Erasmus-opiskelijavaihdossa Helsingissä vuonna 2001 ja opiskeli George Washingtonin yliopistossa Yhdysvalloissa vuonna 2009.
Albert Rivera voitti 16-vuotiaana Katalonian mestaruuden rintauinnissa. Hänellä on yksi tytär ex-puolisonsa Mariona Saperasin kanssa.